Z A P I S N I K
43. sjednice Vijeća Mjesnog odbora „Ban Keglević“
21. siječnja 2025.
 u prostoru MS Ban Keglević, Bleiweisova 24 
s početkom 19:00 sati


NAZOČNI ČLANOVI VIJEĆA:
Kristina Cencelj, Milena Kramer, Luka Saračević, Mirjan Saračević, Tomislav Uršić i Vesna Žulj

NENAZOČNI ČLANOVI VIJEĆA:
Ivan Nakić 
 
Predsjedava Tomislav Uršić, predsjednik.
Zapisnik vodi Tomislav Uršić.
Predsjednik konstatira da su prisutni svi članovi Vijeća te otvara 43. sjednicu Vijeća Mjesnog odbora.
Vijeće jednoglasno, prihvaća tekst Zapisnika 42. sjednice.  

Vijeće jednoglasno utvrđuje  
                                                                    
DNEVNI RED

1. Izvješće o radu MO „Ban Keglević“  za 2024.
1. Program rada MO „Ban Keglević“ za 2025.
1.  Povremeno korištenje prostora mjesne samouprave 
· Tri bambusa – centar za qigong i harmoniju, zahtjev
1. Informacije, pitanja i prijedlozi
· Informacija o osiguranju sredstava za aktivnost „Krajobrazno uređivanje u Vodovodnoj ulici“ iz Plana komunalnih aktivnosti u 2024.
· „Termorad“ -  servis plinskog bojlera Trg Francuske Republike 11, neispravan sklop za plin i zrak


Ad 1. Izvješće o radu MO „Ban Keglević“  za 2024.
Predsjednik informira nazočne o predmetu rasprave i odlučivanja.
Svi vijećnici sudjeluju u raspravi.
Vijeće jednoglasno donosi 


Izvješće o radu Vijeća Mjesnog odbora „Ban Keglević“
za 2024. godinu

1. UVODNE NAPOMENE
Vijeće Mjesnog odbora „Ban Keglević“ svoj je rad i djelovanje usmjerilo na razvoj mjesnog 	odbora, a na temelju Statuta Grada Zagreba, Poslovnika o radu Vijeća Mjesnog odbora 	„Ban
Keglević“ i Pravila Mjesnog odbora „Ban Keglević“.
Osnovne djelatnosti bile su usmjerene na poboljšanje infrastrukturnih problema, 	donošenjem
akata Vijeća i sudjelovanjem u donošenju odluka Vijeća Gradske četvrti 	Črnomerec, te se 
vodilo računa o ispunjenju potreba građana obzirom na prioritete.

2. O RADU VIJEĆA
U svibnju 2021. godine održani su izbori za Vijeće Mjesnog odbora „Ban Keglević“.
Dana 25. lipnja 2021. godine konstituiran je četvrti saziv Vijeća Mjesnog odbora „Ban
Keglević“. Koristeći podatke iz zapisnika sa sjednica Vijeća Mjesnog odbora „Ban Keglević“
iskazujemo zbirne brojčane pokazatelje o osnovnim oblicima rada Vijeća Mjesnog odbora 	„Ban Keglević“.

3. 	SJEDNICE VIJEĆA

3.1.	Održano sjednica Vijeća
	U 2024. godini ukupno je održano 11 sjednica Vijeća Mjesnog odbora „Ban Keglević“.

3.2. 	Točke dnevnog reda
Ukupni broj točaka dnevnog reda na svim sjednicama Vijeća Mjesnog odbora „Ban Keglević“
u 2024. godini je 55, odnosno prosječno 5 točaka dnevnog reda po sjednici Vijeća.

3.3.	Trajanje sjednica Vijeća
Ukupno vrijeme trajanja sjednica Vijeća Mjesnog odbora „Ban Keglević“ u 2024. godini je 9 
sati i 20 minuta, odnosno prosječno trajanje svake sjednice je 1 sat.

3.4.	Prisutnost članova Vijeća sjednicama
Prisutnost članova Vijeća Mjesnog odbora „Ban Keglević“ sjednicama Vijeća u 2024. godini je
u prosjeku 6 od 7 članova Vijeća.

3.5. 	Hitni sazivi sjednica i dopunske točke Dnevnog reda
Nije bilo sazvanih sjednica po hitnom postupku u 2024. godini.
	Bilo je ukupno 5 dopunskih točaka dnevnog reda u 2024. godini.

3.6. 	Rezultat rada Vijeća
	Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda. 	Ukupni broj akata donesenih na sjednicama Vijeća Mjesnog odbora „Ban Keglević“ u 2024. godini je 47.

3.7.     Kvaliteta odlučivanja na sjednici Vijeća
	Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda. 	Prosječni broj članova Vijeća Mjesnog odbora „Ban Keglević“ koji su sudjelovali u raspravi po pojedinoj točci dnevnog reda u 2024. godini je 6, odnosno svi prisutni članovi sudjelovali su u raspravi. 	Točaka dnevnog reda koje su usvojene jednoglasno na sjednicama Vijeća Mjesnog odbora „Ban Keglević“ u 2024. godini je ukupno 55.

3.8.      Redovitost pozivanja na sjednice Vijeća
	Na sjednice Vijeća Mjesnog odbora „Ban Keglević“ pozivaju se predstavnici Vijeća Gradske četvrti Črnomerec kada je njihovo prisustvovanje neophodno.

3.9.      Prisustvovanje građana ili grupe građana sjednicama Vijeća
	Na sjednicama Vijeća Mjesnog odbora „Ban Keglević“ u 2024. nisu sudjelovali građani.
	
3.1.1.  Radna tijela Vijeća
	Vijeće Mjesnog odbora „Ban Keglević“ osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.
   Radna tijela Vijeća Mjesnog odbora „Ban Keglević“  su: Mandatno povjerenstvo.

3.1.2.  Predsjednik Vijeća
	Dužnosti predsjednika Vijeća definirane su odredbama Poslovnika o radu Vijeća Mjesnog odbora „Ban Keglević“  (članak 21.) i te odredbe predstavljaju temelj za prikaz kvantitativnih pokazatelja o aktivnostima predsjednika Vijeća.
	Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora „Ban Keglević“, odnosno predsjednik Vijeća, daje mišljenje Vijeću Gradske četvrti Črnomerec u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Črnomerec.

3.1.3.   Potpredsjednik Vijeća
	Potpredsjednik Vijeća obnaša svoje dužnosti sukladno odredbama Poslovnika o radu Vijeća Mjesnog odbora „Ban Keglević“  (članak 22.)

3.1.4.  Članovi Vijeća
	Prava i dužnosti članova Vijeća određena su odredbama članka 23. Poslovnika o radu Vijeća Mjesnog odbora „Ban Keglević“.

4.        SADRŽAJ RADA VIJEĆA
	Vijeće Mjesnog odbora donijelo je Prijedlog prioriteta za izradu Plana komunalnih aktivnosti Gradske četvrti Črnomerec za 2025. godinu.

5.        ZAKLJUČNE OCJENE
	Vijeće Mjesnog odbora „Ban Keglević“ svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.



Ad 2. Program rada MO „Ban Keglević“ za 2025.
Predsjednik informira nazočne o predmetu rasprave i odlučivanja.
Vijeće jednoglasno donosi    

P R O G R A M   R A D A
VIJEĆA MJESNOG ODBORA „BAN KEGLEVIĆ“
ZA 2025.  GODINU

I. POLAZNE OSNOVE

                Djelovanje Vijeća Mjesnog odbora „Ban Keglević“ (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta i izgradnje novih;
3. uređenja postojećih parkova i zelenih površina;
4. izgradnjom prostora za društvene potrebe;
5. modernizacijom dječjih igrališta s novom opremom;
6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2025. godini, želi ostvariti sljedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2025. godine, u naznačenim rokovima, raspraviti i donijeti odgovarajuće akte, naročito o sljedećim pitanjima;

1. Donošenje Financijskog plana za 2026.  
2. Plan malih komunalnih akcija 2026. 
3. Godišnji izvještaj o izvršenju Financijskog plana za 2024.
4. Pratiti realizaciju Plana komunalnih aktivnosti i Programa održavanja komunalne infrastrukture  
5. Raspravljati i donositi zaključke na osnovi zahtjeva građana 
6. Raspravljati i donositi mišljenja o prijedlozima akata o kojima  gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2025. godine, raspravljati i o drugim pitanjima koja sukladno Statutu Grada Zagreba, ocijeni značajnim. 

	
Ad 3. Povremeno korištenje prostora mjesne samouprave 
-	Tri bambusa – centar za qigong i harmoniju, zahtjev
Predsjednik informira nazočne o predmetu rasprave i odlučivanja. Nakon rasprave, prijedlog je povučen od strane predlagatelja.

         Z A K L J U Č A K
     o povremenom  korištenju prostora 
         mjesne samouprave

1. Udruzi Tri bambusa – centar za qigong i harmoniju odobrava se povremeno korištenje prostora u objektu koji koristi Mjesni odbor „Ban Keglević“, Bleiweisova 24, 
[bookmark: _GoBack]svaki petak u mjesecu od 17:30 – 19:00 sati.  

2. Prostor iz točke 1. ovog zaključka, koristiti će Udruga Tri bambusa – centar za qigong i harmoniju  bez naknade. 

3. Udruga Tri bambusa – centar za qigong i harmoniju obvezuje se postupati s pažnjom dobrog gospodara u korištenju prostora.

4.   O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, izdati će odobrenje o korištenju, a u skladu sa ovim zaključkom.

Ad 4. Informacije, pitanja i prijedlozi



Predsjednik zatvara sjednicu u 20:00  sati.

KLASA: 024-08/25-003/186
URBROJ: 251-13-11-3/03-24-2
Zagreb, 21. siječanj 2025.

						      			        Predsjednik
									Vijeća Mjesnog odbora
						        			        Ban Keglević

								                  Tomislav Uršić  





	Izvješće o glasovanju na sjednici:

